Ысар-Алай көмүрлүү облусу
Ысар-Алай көмүрлүү облусу - Орто Азиядагы көмүрдүн ири кендери жайгашкан аймак (Ысар-Дарбаз көмүр бассейни).
 
Тажикстан, Өзбекстан жана Кыргызстандын аймактарында. Уз. 500 км, туурасы 50-200 км. Көмүр кендери (Сүлүктү, Шураб, Кызыл-Кыя, Фан-Ягноб, ошондой эле Ысар кырка тоосунун түштүк капталындагы кендер) юра мезгилинин чөкмө тектеринде жайгашкан. Ысар-Алай көмүрлүү облусунда 40ка жакын көмүр катмарлары бар; жергиликтүү керектөөлөргө пайдаланылат.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Орто Азия